Šis raksts ir par apdzīvotu vietu Jaunsvirlaukas pagastā. Par citām jēdziena **Mežciems** nozīmēm skatīt nozīmju atdalīšanas lapu.

**Mežciems** ir ciems Jelgavas novada Jaunsvirlaukas pagastā. Izvietojies Vircavas upes kreisajā krastā pie autoceļa P94 14 km no pagasta centra Staļģenes, 6,5 km no novada centra Jelgavas centra un 47 km no Rīgas.

Vēsture
-------

Apdzīvotā vieta izveidojusies padomju okupācijas laikā, kad pie Zemgales mežniecības izveidojās Jelgavas MRS ciemats. 

1964. gadā Jelgavas mežrūpniecības saimniecībā nodeva ekspluatācijā jauno ēku kompleksu Lediņu tuvumā, kur tika sevišķi uzlaboti darba apstākļi transporta ceha strādniekiem. Labiekārtotajā remontdarbnīcā bija atsevišķi cehi benzomotorzāģu «Družba» un elektrozāģu ķēžu asināšanai, motoru piestrādei, metināšanai un citam. Remontu darbnīcā bija septiņas auto un traktoru remonta bedres. Tika uzcelta automātiska degvielas stacija, kur automašīnas un traktori ātri varēja saņemt degvielu.

Blakus šim jaunajam ēku kompleksam tika uzsākta divu 24-dzīvokļu trīsstāvu dzīvojamo ēku, jaunas mežrūpniecības saimniecības kantora ēkas ar ēdnīcu un veikalu celtniecība. Tā veidojās jauns ciemats «Mežciems».

Pēc 10 gadiem ciemats bija kļuvis par paraugu visā Jelgavas rajonā ar gaumīgi izveidotu apkārtni ar zālienu laukumiem, iekopto Vircavas upītes krastmalu, priedulājiem, iedēstītu birzīti, asfaltētiem laukumiem un celiņiem. Tas bija ainavu veidotāja inženiera D. Rieksta nopelns. Mežrūpnieku mākslinieks A. Pols izveidoja arī dekoratīvo iekārtojumu telpās, kas neatpalika no labā ārējā ansambļa.

Jelgavas MRS centrā tika izbūvēta bioloģiskā kanalizācijas ūdeņu attīrīšanas ietaise un automašīnu mazgāšanas estakāde ar speciālu ūdens uzkrāšanas baseinu, kur izlietoto ūdeni attīrīja no eļļām un smiltīm, uzkrāja baseinā un pēc tam vēlreiz izmantoja mašīnu mazgāšanai.

Jelgavas MRS centra attīstība turpinājās 1980. gados: lietošanā tika nodota 18 dzīvokļu ēka un veikti priekšdarbi citu objektu celtniecībai, līdzās jau esošajām daudzdzīvokļu ēkām izauga vesels mikrokvartāls labiekārtoto māju vienai ģimenei. 1984. gada beigās jurģus plānoja svinēt arī 33 dzīvokļu ēkā, kuru MRS būvēja kopīgi ar rajona remonta un celtniecības iecirkņa kolektīvu.

Šobrīd Mežciemā atrodas Zemgales virsmežniecība, AS «Latvijas valsts meži» Zemgales mežsaimniecība, veikals, vairāki uzņēmumi.

Iedzīvotāji
-----------

### Iedzīvotāju skaita izmaiņas

Esošajās robežās, pēc CSP un OSP datiem.

Iedzīvotāju skaita izmaiņas| 

| Gads | Iedz. | ±% |
| --- | --- | --- |
| 1970 | 572 | —     |
| 1979 | 672 | +17.5% |

 | 

| Gads | Iedz. | ±% |
| --- | --- | --- |
| 1989 | 650 | −3.3% |
| 2000 | 825 | +26.9% |

 | 

| Gads | Iedz. | ±% |
| --- | --- | --- |
| 2011 | 793 | −3.9% |
| 2021 | 546 | −31.1% |

 |
|  |

Atsauces
--------

1. ↑  «Vietvārdu datubāze: Informācija par Mežciemu». *Latvijas Ģeotelpiskās informācijas aģentūra*.
2. 1 2  K. Krūmiņš. «Veidosies Mežciems». *Darba uzvara, Jelgava* (Jelgavas rajona darbaļaužu deputātu padome), 1964-09-08. Arhivēts no oriģināla, laiks: 2019-05-15. Skatīts: 2021-03-02.
3. ↑  «SKAISTUMAM UN LABAI GAUMEI». *Darba Uzvara № 60* (Jelgavas rajona darbaļaužu deputātu padome). 1974-04-19. Arhivēts no oriģināla, laiks: 2019-05-15. Skatīts: 2021-03-02.
4. ↑  G. Krūmiņš. «Kā palīdzēt ūdeņiem». *Darba Uzvara № 29* (Jelgavas rajona Tautas deputātu padome), 1983-02-19. Arhivēts no oriģināla, laiks: 2019-05-15. Skatīts: 2021-03-02.
5. ↑  V. Liepa. «Aug ēkas Mežciemā». *Darba Uzvara № 141* (Jelgavas rajona tautas deputātu padome), 1984-09-07. Arhivēts no oriģināla, laiks: 2019-05-15. Skatīts: 2021-03-02.
6. ↑  OSP

|  |  |  |  |
| --- | --- | --- | --- |
| 

| * s
* d
* l
Jaunsvirlaukas pagasta ciemi |
| --- |
|  |
| 
* Bajāri
* Bitēni
* Blukas
* Dravnieki
* Dzirnieki
* Īslīcas
* Jaunsvirlauka
* Kaķi
* Kārniņi
* Mežciems
* Pakuļi
* Pauļuki
* Smedēni
* **Staļģene**
* Šalkas
* Vecsvirlauka

 |

 |